SARL-NUUS SONDAG 12 JANUARIE 2014 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 MHz ESB. (Ander nuuslesers verander soos toepaslik.) 


IN DIE NUUS VANDAG: 


INTECNET ONDERSOEK DIE EFFEK VAN RUIMTWEER OP RA- 
DIOKOMMUNIKASIE JEUGWEEKDEBAT VIR DIE ONDER 20 $ OPER- 
VLAKMONTERINGSTEGNOLOGIEWERKSWINKEL OP 18 JANUARIE 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


INTECNET ONDERSOEK DIE EFFEK VAN RUIMTWEER OP RA- 
DIOKOMMUNIKASIE 


Sluit op Dinsdag 21 Januarie 2014 om 19:30 by Dr Pierre Cilliers vir die eerste 
INTEONET van 2014 aan. Pierre is navorsingsfisikus by die Ruimteweten- 
skapdirektoraat van die Suid Afrikaanse Nasionale Ruimteagentskap (SANSA). 
'n Stel PowerPoint skuifies sal vir aflaai op die web `n paar dae voor die aan- 
bieding beskikbaar wees. Let op die nuwe dag van die week waarop Intecnet 
plaasvind, dit skuif van `n Sondag na 'n Dinsdagaand. 


Klubs wat die net op hulle plaaslike herhalers wil dra moet die inligting van hulle 
landlynbesonderhede en dekkingsgebied teen 16 Januarie na artoday@sarl.org.za 
stuur om ingesluit te word by die telekonferensiebrug. Die net sal ook op 
echolink en 80 m gedra word. Na die aanbieding sal 'n vraag-en-antwoordsessie 
volg. 


JEUGWEEKDEBAT VIR DIE ONDER 20 $ 


Indien u `n jong radioamateur onder 20 jaar oud is, word u uitgenooi om deel 
te neem aan die debat gedurende jeugweek wat van 10 tot 15 Februarie 2014 
plaasvind. Die debat sal op Dinsdagaand 11 Februarie gehou word, beginnende 
om 19:30. Die onderwerp van bespreking sal wees: “Wat bied amateurradio 
aan jongmense?” Om as 'n paneelspreker in die debat oorweeg te word, stuur 
u gedagtes oor die onderwerp en kontakbesonderhede, insluitende u telefoon- 
nommer, voor 21 Januarie 2014 aan youthweek2014@sarl.org.za. `n Telefoniese 
voorligtingsessie sal `n paar dae voor die gebeurtenis gehou word. Hier is `n 
groot geleentheid om jou debatteervermoë te ontwikkel en om jou idees oor 


waarheen amateurradio op pad moet wees bekend te maak. Vir meer inligting 
aangaande Jeugweek 2014, besoek www.hamradio.org.za. 


OPERVLAKMONTERINGSTEGNOLOGIEWERKSWINKEL OP 18 JAN- 
UARIE 


Bespreek nou vir die volgende SARL@home en oorwin jou projekvrees met op- 
pervlakmonteringstegnologie by die volgende SARLO@Home. Die projek sal deur 
Frik Wolf, ZS6FZ by die SARL Nasionale Amateurradiosentrum op 18 Januarie 
vanaf 09:00 - 13:00 aangebied word. 


Koste beloop R150 en sluit die onderdele wat benodig word vir die bou van 'n 
baie lae krag FM-sender in. Dit kan gebruik word om jou amateurradioklank 
of van `n iPod na draagbare FM ontvangers in die huis te herlei. Die koste 
sluit ook `n laserskyf met studiemateriaal, stroombane ens. in. Nie-Lede betaal 
R250. 


Bespreking is noodsaaklik aangesien slegs 20 deelnemers gehuisves kan word. 
Jy sal jou eie soldeerstasie met dun punt, handgereedskap en vergrootglas moet 
voorsien. Die SARL het ook `n spesiale aanbieding op vergrootglase indien jy 
een sou wou aankoop. Volledige besonderhede is op die registrasievorm op die 
SARL webwerf www.sarl.org.za beskikbaar en jy kan ook die status van jou 
bespreking daar bevestig. Besprekings sluit op Maandag 13 Januarie 2014. 


120 ste HERDENKING VAN ST MAXIMILIAN KOLBE, SP3RN 


Die 8 ste Januarie was die 120 ste herdenking van die verjaarsdag van St Masd- 
milian Kolbe, SP3RN, die Katolieke Kerk se beskermheilige van Amateurradio- 
operateurs. Mark Abramowicz, NT3V het aan ons die volgende van hierdie 
merkwaardige man vertel: 


Vader Masximilian Kolbe het gedurende die 1920 en 1930 s in die massamedia 
belang begin stel. Hy het drukkerye in Poland en Japan vir sy Orde van Fran- 
ciskus publikasies opgerig en tienduisende daarvan aan gelowiges versprei. Op 
'n sending na Japan, China en Indie het hy met beide die uitsaaiwese en ama- 
teurradio kennis gemaak en met sy terugkeer na Poland in die 1930 s aansoek 
om `n uitsaailisensie gedoen. In daardie tyd is die radio as strategiese medium 
gesien en is slegs die Poolse radio en militere radiostasies toegelaat om uit te 
saai. 


Maar in 1938 is aan Vader Kolbe toestemming gegee om toetsuitsendings naby 
die A0 m amateurradioband te doen en het hy die roepsein SPARN vir sy eksper- 
imente gekies. 


Op 14 August 1941 is Vader Kolbe in die Duitse Nazi Auschwitz konsen- 
trasiekamp vermoor nadat hy vrywillig die plek van `n medegevangene geneem 
in `n groep wat deur kampwagte gekies is om van uithongering te sterf as 
gevolg van die ontsnapping van 'n ander gevangene. 


Benewens om deur amateurradio vereer te word, word St Maximillian Kolbe 
ook erken as die beskermer van joernaliste en politieke gevangenes. Sy feesdag 


word op 14 Augustus deur die Katolieke Kerk herdenk. 
IARU PRESIDENT OP OUEENS GOUNSEL AANGESTEL 


Die ARRL berig dat die International Amateur Radio Union (IARU) Presi- 
dent Tim Ellam, VEGSH, onder die aanstellings op die @ueen's Counsel in die 
Kanadese Provinsie, Alberta was. 


Prokureur-Generaal Jonathan Denis, het die name van 114 wetsgeleerdes wat tot 
@ueen's Counsel vir “outstanding contributions to legal and public life” toege- 
laat is aangekondig. Hierdie lys sluit openbare en privaat regsgeleerdes uit 
gemeenskappe vanoor die provinsie in. 


“The @ueen's Counsel designation recognizes the exceptional capabilities and 
talents of this year's impressive group,” het Jonathan Denis, Alberta se Minister 
van Justisie gesê en vervolg: “'These lawyers are a credit to their profession and 
to their province.” 


Die @ueen's Counsel dateer terug tot die 16 de eeu. Die gebruik om die @ueen's 
Counsel aan te stel is in Kanada voortgesit en gaan die Konfederasie voor. Die 
eerste @ueen's Counsel aanstellings is gedurende 1841 in Bo-Kanada gemaak. 


Lees die volledige storie by: www.arrl.org/news/iaru-president-appointed-gueen- 
s-counsel-in-alberta 


LIGANUUS 


Lede en Klubs word uitgenooi om nominasies vir die volgende toekennings aan 
die SARL Raad voor te lê. Nominasies moet die SARL Sekretaris voor 14 
Februarie 2014 bereik. 


Ere Lewenslidmaatskap Die SARL se hoogste erkenning 


Willie Wilson Gold Badge 'Toegeken deur die Raad aan die amateur vir buitenge- 
wonde en toegewyde diens aan die Liga. 


Jack 'Twine Toekenning Om erkenning te gee aan Amateurs wat volgens die raad 
en mede-amateurs die eienskappe soos onselfsugtigheid en ware belangstelling in 
A mateurradio en Amateurradiosake vertoon. Dit is diegene wat die eienskappe 
wat by `n Amateur wenslik is by uitnemendheid uitleef. 


Arthur Hemsley 2 meter Trofee Toegeken deur die Raad aan die Amateur vir 
sy/haar suksesse met uitsendings op die ?2-meterband. Dit gaan vir buitenge- 
wone prestasie op modus soos troposferiese voortplanting. Dit gaan nie slegs 
om die verste afstand gewerk nie maar vir deursetting om iets buitengewoon op 
die 2-meterband te bereik. 


Barney Joel Trofee Toegeken deur die Raad vir die beste prestasie die jaar met 
HF Mobiel gewerk. Dit kan aan `n individu toegeken word vir prestasie tydens 
'n tydren of ander openbare gebeurtenis. communication etc. 


Tcom Voortreflikheidstoekenning Hierdie toekenning word jaarliks deur die Raad 
aan `n Amateur gegee in erkenning van sy/haar aktiwiteit in Amateurdiens wat 


Internasionale erkenning aan Suid-Afrika gegee het deur `n BHEF/UHF afstand- 
srekord wat deur die TARU erken word, of vir diens aan SA of die SARL vir 
wetenskaplike navorsing in die amateurspektrum of vir die promosie van die 
amateurdiens internasionaal. 


Joseph White Plaak Toegeken deur die Raad aan 'n SARL lid vir buitengewone 
prestasie op die 432 MHz band die afgelope jaar. Dit word nie slegs vir die 
verste afstand gewerk toegeken nie, maar vir veelvuldige prestasies. 


Bert Buckley Sesmeter Trofee Toegeken deur die Raad aan `n SARL lid vir 
buitengewone prestasie op die 6 meterband die afgelope jaar. Dit word nie slegs 
vir die verste afstand gewerk toegeken nie, maar vir veelvuldige prestasies. 


Tinus Lange Tegniese Voortreflikheidstoekenning & Tinus Lange Junior 'Teg- 
niese Voortreflikheidstoekenning 


Die toekennings gaan jaarliks aan die persone wat `n teniese projek in enige van 
die volgende kategoriee aanbied: 


Ontwerp en/of konstruksie van projekte soos voorversterker, SWR-brug, anten- 
nas, maste, draagbare toerusting, kragbronne ens. 


Enige programmatuur vir gebruik met Amateurradio. 


Voorleggings moet die volgende insluit: Die spesifieke items (indien massa en 
grootte dit toelaat) of fotos (spesifiek in die geval van antennes en maste). 'n 
Volledige beskrywing in artikelformaat met, illustrasies/fotos, gereed vir pub- 
likasie in Radio ZS. 


Die Toekennings: Junior Tegniese Voortreflikheidstoekenning (onder 25 jaar 
oud) Geraamde sertifikaat en kontanttoekenning van R350 


Tegniese Voortreflikheidstoekenning Geraamde sertifikaat en kontanttoekenning 
van R350 


Alle inskrywings, waar prakties moontlik (anders fotos) , moet by die AJV ten 
toon gestel word en toekennings word by die dinee gedoen. 


Inskrywings sluit jaarliks op 31 Januarie. 


SA ATI Toekenning Deur die Raad aan 'n SA Amateur gemaak wat `n besondere 
bydrae op die terrein van digitale kommunikasie deur die ontwikkeling van of 
toerusting of programatuur gemaak het. Die toekenning gee erkenning aan 
ontwikkelingswerk, nie operasionele prestasies nie, en is nie beperk tot lede van 
die SARL nie. 


KOMPETISIENUUS 
DIE PEARS NASIONALE BHF/UHF KOMPETISIE 


Skakel volgende naweek jou BHF of UHEF-toerusting om 18:00 SAT op Vrydag 
17 Januarie 2014 aan, en luister vir vergelee stasies en probeer kontak maak met 


hulle. Dit is die eerste sessie wat tot 16:00 SAT op Saterdag aanhou, waarna 
die tweede sessie begin en eindig om 14:00 SAT op Sondag 19 Januarie. 


Snags mag daar 'n hele klomp 'Tropo aktiwiteit wees, veral op 144 MHz , terwyl 
Tropo Strooi kontakte op 50 MHz gemaak is selfs rondom middernag tussen 
ZSINAZ en ZS5@M - nou is Tropo tyd! 


Die eerste uur of twee na sonop kan uitstekende landwye kontakte bied op beide 
50 MHz en 144 MHZ via 'Tropo “Ducting". Sporadiese-E kan in die oggende 
en/of middae op 50, 70 en 144 MHz verskyn, so kyk vir hierdie onverwagse Es 
openinge. 


Daar kan aktiwiteit op al die ander bande regdeur die twee dae wees. Kyk 
spesial uit vir die wat as Rovers aktief is, hulle kan spring van een hoë plek en 
ruitblok na `n ander en gee vir almal ekstra vermenigvuldigers. 


Die reëls is beskikbaar op die SARL BHF Forum sowel as in die 2014 SARL- 
kompetisiehandboek. Sterkte, dis pret en geniet die BHF/UHF-kompetisiel 


SARL SOMER ORP KOMPETSIE 


Die eerste ORP Kompetisie vir 2014 vind plaas vanaf 12:00 tot 15:00 UTC 
op Saterdag 25 Januarie. Die eerste uur is beperk tot die 40 m-band, vir die 
oorblywende twee ure kan deelnemers enige HF (nie-WARC) bande gebruik soos 
hulle wil. ESB en GG is die modusse om te gebruik en 'n R$(T) verslag asook 
'n seskarakter ruitverwysing word uitgeruil. 


Die naweek van 8 en 9 Februarie gaan besig wees met die SARL Nasionale 
Velddag sowel as die SARL BHF/UHF-kompetisie. Ja, daar is besluit om hierdie 
twee kompetsies saam aan te bied, sodat jy en jou klub of aan die Velddag of 
die BHF/UHF kompetisie kan deelneem, of waarom nie beide probeer nie? 


Al die reëls is in die 2014 SARL-kompetisiehandboek. 
HEF VOORTPLANTINGSVOORSPELLING 


Hannes Coetzee, ZS6BZP, berig dat die sonaktiwiteits besig is om te daal na 
die week se opwindende X-klas son fakkel. Reuse Sonvlek AR1944 het `n onsta- 
biele “beta-gamma-delta” magnetiese veld wat genoeg energie vir X-klas fakkels 
huisves. Die opwinding is dalk nognie verby nie... 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 110. 


Amateurs gaan al die DX-bande van 20 tot 10 m geniet met 15 m wat die beste 
openinge gaan oplewer terwyl die 20 m net 'n kortkop agter behoort te wees. 
Daar behoort ook 'n paar vroëe aand 6 m openinge te wees. 


Besoek gerus die webtuiste spaceweather.sansa.org.za, vir meer inligting. 


DAGBOEK VAN GEBEURE 


12 Januarie - Hunting Lions in the Air 17 tot 19 Januarie - PEARS Nasion- 
ale BHF/UHF Kompetisie 18 Januarie - SARL@Home 21 Januarie - Laaste 
dag vir voornemende paneelsprekers om hul kontakbesonderhede te stuur aan 
youthweek2014@sarl.org.za 25 Januarie - SARL Sommer ORP Kompetisie 31 
Januarie - Laaste dag vir inskrywing van amateurvideo. 31 Januarie - sluitings- 
datum vir nominsasies vir SARL Raadslede en mosies vir die AJV 28 Februarie 
- Sluitingsdatum vir Jeug Opstelkompetisie 15 Maart - Laaste dag vir instuur 
van voorstelle vir voorleggings vir die 2014 SA AMSAT Ruimtesimposium aan 
saamsat@intekom.co.za 


Die 2014 SARL Dagboek van Gebeure is op www.sarl.org.za. beskikbaar vir 
aflaai. Kry `n afskrif en hou dit handig in jou radiokamer. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
op 7 082, 7 205 en 17 760 kHz en ook 'n potgooi deur ZS6RO. Vir oudiostrome 
en Echolink deur ZS6FOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web". `n Heruit- 
sending vind op Maandae om 16:30 UTC op 4 895 kHz plaas. Op die webw- 
erf verskyn ook besonderhede aangaande verskeie ander heruitsendings. Ont- 
vangsrapporte, kommentaar en voorstelle sal waardeer word. Stuur e-pos aan 
artoday(@sarl.org.za. 


Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga met vertal- 
ings, saamstelling en redigering deur Louis Kirstein, ZS1LK. 


Dankie dat u geluister het, 73. 
/EX 


